બધા એવું માને છે કે મુંબઈમાં રહેવા માટે ઘર અને ટકવા માટે પૈસા જોઈએ, પણ સોનાલી (રિયા ચક્રવર્તી)નું માનવું છે કે મુંબઈમાં ટકવા માટે બુદ્ધિ જોઈએ. સોનાલી મુંબઈમાં એ જ માનસિકતા સાથે રહે છે. સોનાલી મુંબઈમાં હાઈ-સ્પીડ ઇન્ટરનેટ સર્વિસ ચલાવી રહી છે અને મસ્ત મજા સાથે જીવી રહી છે. તકલીફ ત્યારે શરૂ થાય છે જ્યારે સોનાલીનું બ્રૉડબૅન્ડ સ્પીડ અને એકદમ કિફાયતી ભાવને કારણે લોકોમાં પૉપ્યુલર બનતું જાય છે. સોનાલીની આ પૉપ્યુલરિટી શાઇનિંગ ઇન્કૉર્પોરેશનના ગુજરાતી માલિક વાઘેલા (અનુપમ ખેર)થી જોઈ શકાતી નથી અને સોનાલી-વાઘેલા આમને-સામને આવી જાય છે. વાઘેલા માને છે કે સોનાલી છોકરી છે એટલે તેને દબડાવી શકાશે, પણ સોનાલી એમ ગાંજી જાય એવી નથી. તે પણ વાઘેલા સામે શિંગડાં ભરાવે છે.